163. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ, ΚΟΙΝΩΝΙΚΩΝ  ΥΠΗΡΕΣΙΩΝ, ΧΩΡΟΤΑΞΙΑΣ ΟΙΚΙΣΜΟΥ ΚΑΙ ΠΕΡΙΒΑΛΛΟΝΤΟΣ ΚΑΙ ΣΥΓΚΟΙΝΩΝΙΩΝ Αριθ. Δ.1392/2178/Μ13/3-1 της 12/26 Αυγ. 1980 (ΦΕΚ Β΄804) Περί καθορισμού των Δημοσίων Υπηρεσιών οι υπάλληλοι των οποίων εκτελούν ή έχουν εκτελέσει τακτικές αεροπορικές πτήσεις και τρόπου βεβαιώσεως των ωρών πτήσεως. Έχοντας υπόψη τη διάταξη του άρθρ. 9 παρ. 2 του Νόμ. 955/79 (ΦΕΚ 189/21.8.1979) «περί τροποποιήσεως της κειμένης συνταξιοδοτικής νομοθεσίας», αποφασίζουμε: 1.Ορίζουμε, κατά ειδικότητα, ως εξής τις Δημόσιες Υπηρεσίες, οι υπάλληλοι των οποίων αποκτούν, σύμφωνα με την ανωτέρω διάταξη δικαίωμα προσαυξήσεως της συντάξεώς τους, λόγω εκτελέσεως διατεταγμένων αεροπορικών πτήσεων: α. Υπουργείο Χωροταξίας-Οικισμού και Περιβάλλοντος-Υπηρεσία Χαρτογραφήσεως και Κτηματολογίου-Ειδικότητα Αεροφωτογράφου. β. Υπουργείο Κοινωνικών Υπηρεσιών (πρώην Προνοίας)-τέως Δ/νση Υγειονομικής ΜηχανικήςΣμήνος Ανθελονοσιακού πολέμου-Ειδικότητα χειριστού αεροσκαφών. γ. Υπουργείο Συγκοινωνιών-Υπηρεσία Πολιτικής Αεροπορίας-ειδικότητες χειριστού αεροσκαφών, Ηλεκτρονικού-Ραδιομηχανικού, Αεροναυπηγού και Μηχανικού αεροσκαφών. 2.Οι ώρες πτήσεως βεβαιώνονται από τις ανωτέρω Υπηρεσίες, βάσει των τηρουμένων από αυτές επισήμων στοιχείων. Ως επίσημα στοιχεία νοούνται κυρίως: α. Τα βιβλία πτήσεων. β. Τα ημερολόγια πτήσεως των αεροσκαφών (JOURNEY LOG BOOK). γ. Τα ατομικά βιβλιάρια πτήσεως των ενδιαφερομένων υπαλλήλων, στα οποία οι ώρες πτήσεως είναι δεόντως θεωρημένες από τις κατά περίπτωση αρμόδιες υπηρεσίες, και δ. Τα στοιχεία περί εκτελουμένων ωρών πτήσεως που τηρούνται από το Τμήμα Αερολιμενικού Ελέγχου του Κρατικού Αερολιμένος Αθηνών (Β.Δ.83/1972 άρθρ. 15 παρ. 3α δδ). 3.Οι ώρες πτήσεως που πραγματοποιήθηκαν στις Ένοπλες Δυνάμεις και λαμβάνονται υπόψη για τη βελτίωση της δικαιουμένης προσαυξήσεως, βεβαιώνονται σύμφωνα με αυτά που ισχύουν για τους ιπταμένους των Ενόπλων Δυνάμεων. 4.Οι κατά τ’ ανωτέρω βεβαιώσεις θα εκδίδονται ύστερα από αίτηση των ενδιαφερομένων που θα διαβιβάζονται, μετά την έξοδό τους από την υπηρεσία, μαζί με τα υπόλοιπα δικαιολογητικά συνταξιοδοτήσεως, στην Υπηρεσία Συντάξεων του Γ.Λ.Κ. για την έκδοση της συνταξιοδοτικής πράξεως.  Για όσους έχουν ήδη εξέλθει της υπηρεσίας, η βεβαίωση χορηγείται έπειτα από αίτηση των ενδιαφερομένων στην υπηρεσία που υπηρέτησαν ως ιπτάμενοι και υποβάλλεται απ’ ευθείας στην Υπηρεσία Συντάξεων για την αναπροσαρμογή της συντάξεώς τους. (Αντί για τις σελ. 90,657(ε)-90,770) Σελ. 90,657(ζ) Τεύχος 1310 Σελ. 51 Πολιτικές και Στρατιωτικές Συντάξεις 29.Β.α.162-163 29.Β.α.163 Πολιτικές και Στρατιωτικές Συντάξεις 